4 Oktober

4 Oktober is die 277ste dag van die jaar in die Gregoriaanse kalender (278ste in skrikkeljare). Daar volg nog 88 dae in die res van die jaar.

Gebeure 

 1159 – Octaviano de Monticelli word gekroon as Pous Victor IV.
 1209 – Pous Innocentius III kroon Otto IV as keiser van die Heilige Romeinse Ryk.
 1535 – Die eerste volledige Engelse vertaling van die Bybel is in Zürich, Switserland, gedruk. Die vertaling is deur William Tyndale en Miles Coverdale gedoen.
 1582 – Spanje, Portugal, Pole, Litaue en dele van Italië vervang die Juliaanse kalender met die Gregoriaanse kalender, met die gevolg dat Donderdag 4 Oktober 1582 direk gevolg word deur Vrydag 15 Oktober 1582.
 1644 – Pous Innocentius X word gekroon deur kardinaal Carlo de' Medici.
 1676 – Pous Innocentius XI word gekroon deur kardinaal Francesco Maidalchini.
 1886 – Amptelike stigtingsdag van die goudstad Johannesburg, na die ontdekking van goud aan die Witwatersrand.
 1929 – Die oorspronklike Tafelberg-kabelkar word in Kaapstad, Suid-Afrika, geopen. 'n Verbeterde kabelkar word op 4 Oktober 1997 ingewy.
 1957 – Rusland lanseer Spoetnik 1, die eerste satelliet wat om die Aarde wentel en daarmee word die  ruimtetydperk ingelei.
 1958 – Die grondwet van die Vyfde Republiek, wat met medewerking van Charles de Gaulle en Michel Debré geskryf is, word aanvaar.
 1966 – Lesotho word van die Verenigde Koninkryk onafhanklik.
 1984 – Die laaste volledige Toepolef Tu-144, die eerste supersoniese passasiersvliegtuig ter wêreld wat deur die Sowjetse vliegtuigbouer Aleksei Andrejewitsj Toepolef ontwikkel is, word in diens geneem.
 1997 – Tafelberg kry 'n nuwe kabelkar op sy sweefspoor, wat in die rondte kan draai vir beter uitsig.

Geboortes 
 1289 – Koning Lodewyk X van Frankryk († 1316).
 1822 – Rutherford B. Hayes, 19de President van die Verenigde State († 1893).
 1836 – Piet Cronjé, Suid-Afrikaanse militaris en boeregeneraal († 1911).
 1875 – Gustav Preller, Suid-Afrikaanse joernalis, redakteur en geskiedskrywer († 1943).
 1895 – Buster Keaton, Amerikaanse akteur († 1966).
 1916 – Anton Rupert, Suid-Afrikaanse entrepreneur, sakeman en omgewingsbewaarder († 2006).
 1916 – Vitaly Ginzburg, Russiese fisikus en Nobelprys vir Fisika-wenner († 2009).
 1923 – Charlton Heston, Amerikaanse akteur († 2008).
 1928 – Alvin Toffler, Amerikaanse futuris, joernalis en skrywer († 2016).
 1931 – Richard Rorty, Amerikaanse filosoof († 2007).
 1931 – Basil D'Oliveira, ’n veelsydige bruin Suid-Afrikaanse krieketspeler († 2011).
 1938 – Kurt Wüthrich, Switserse chemikus en Nobelprys vir Chemie-wenner.
 1941 – Jackie Collins, Britse skryfster († 2015).
 1941 – Anne Rice, Amerikaanse skryfster († 2021).
 1946 – Susan Sarandon, Amerikaanse aktrise.
 1976 – Alicia Silverstone, Amerikaanse aktrise.

Sterftes 
 1669 – Rembrandt van Rijn, Nederlandse skilder (* 1606).
 1747 – Amaro Pargo, Spaanse kaper en handelaar (* 1678).
 1842 – Sir Galbraith Lowry Cole, die vyfde Britse goewerneur van die Kaap die Goeie Hoop (* 1772).
 1871 – Sarel Cilliers, Voortrekker-leier (* 1801).
 1919 – Petrus Postma, Suid-Afrikaanse predikant en Christelike onderwysaktivis (* 1854).
 1947 – Max Planck, Duitse fisikus (* 1858).
 1957 – Jacob Hendrik Pierneef, Suid-Afrikaanse skilder (* 1886).
 1970 – Janis Joplin, Amerikaanse sangeres (* 1943).
 1979 – Gerard Rissik, Suid-Afrikaanse bankier en die vierde president van die Suid-Afrikaanse Reserwebank (* 1903).
 1999 – De Villiers Graaff, leier van die Verenigde Party tussen 1956 en 1977 (* 1913).
 2019 – Diahann Carroll, Amerikaanse aktrise (* 1935).
 2020 – Pieter Spaarwater, rubriekskrywer, motorredakteur en omroeper (* 1936).
 2022 – Günter Lamprecht, Duitse akteur en skrywer (* 1930).
 2022 – Loretta Lynn, Amerikaanse country-sanger (* 1932).

Vakansies, vierings, en waarnemingsdae

Gepubliseer

Teologie
 1833 – Quo Graviora: Oor die pragmatiese konstitusie, deur Pous Gregorius XVI.

Oktober